Na temelju članaka 17. i 27. Društvenog ugovora o osnivanju društva s ograničenom odgovornošću GKP ČAKOM d.o.o., te članaka 239. i 423. Zakona o trgovačkim društvima, Društvo GKP ČAKOM d.o.o. dana 29. siječnja 2019. godine raspisuje sljedeći

**JAVNI NATJEČAJ ZA IZBOR I IMENOVANJE UPRAVE - DIREKTORA**

**DRUŠTVA GKP ČAKOM d.o.o.**

1. Uprava društva sastoji se od jedne osobe – Direktora.

Uprava – Direktor se imenuje na mandatno razdoblje od 5 godina.

Radni odnos se zasniva na neodređeno vrijeme.

1. Na natječaj se mogu javiti samo punoljetne poslovno sposobne fizičke osobe koje su državljani Republike Hrvatske i za koje ne postoje okolnosti iz čl. 239. st. 2. i 423. Zakona o trgovačkim društvima:

* *da kandidat nije osoba koja je kažnjena za kazneno djelo zlouporabe stečaja, zlouporabe u postupku stečaja, pogodovanja vjerovnika ili povrede obveze vođenja trgovačkih i poslovnih knjiga iz Kaznenog zakonika Republike Hrvatske i to za vrijeme od pet godina po pravomoćnosti presude kojom je osuđena, s time da se u to vrijeme ne računa vrijeme provedeno na izdržavanju kazne ili*
* *da kandidat nije osoba protiv koje je izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana.*

1. Osim općih uvjeta propisanih Zakonom o trgovačkim društvima, kandidat mora ispunjavati sljedeće posebne uvjete:

- imati akademsko obrazovanje:

stručni pristupnik ili stručni prvostupnik ili sveučilišni prvostupnik ili magistar prava ili ekonomije ili stručni pristupnik ili stručni prvostupnik ili sveučilišni prvostupnik ili magistar inženjer tehničkih znanosti, tj. VŠS - 6./1. i 6/2. ili VSS - 7./1. po starom Zakonu o stručnim nazivima i akademskim stupnjevima (NN 128/99., 35/00. i 120/03.)

* dostaviti program rada za mandatno razdoblje
* imati radno iskustvo 5 godina na rukovodećim radnim mjestima
* biti osposobljen za rad na siguran način
* poznavati rad na PC-u
* odabrani kandidat dužan je u roku od 6 mjeseci od dana stupanja na dužnost sukladno članku 52. Zakona o održivom gospodarenju otpadom (NN 94/13 i 73/17) obaviti izobrazbu o gospodarenju otpadom, sukladno Programu izobrazbe o gospodarenju otpadom, te pri nadležnom Ministarstvu ishoditi potvrdu o obavljenoj izobrazbi.

IV. Uz pismene ponude potrebno je priložiti sljedeće:

- domovnicu (original ili presliku ovjerenu po javnom bilježniku)

* životopis u kojem će se, u skladu s dostavljenim dokazima, obrazložiti ispunjavanje uvjeta iz javnog natječaja (Europass format),
* dokaz o odgovarajućem stupnju i smjeru akademskog obrazovanja - presliku diplome ovjerenu kod javnog bilježnika,
* dokaz o radnom iskustvu 5 godina na rukovodećim poslovima (elektronički zapis o

dosadašnjem radnom stažu ispisan iz evidencije Hrvatskog zavoda za mirovinsko osiguranje ili potvrda Hrvatskog zavoda za mirovinsko osiguranje o dosadašnjem radnom stažu i preslika ugovora o radu ili potvrda poslodavca kojom se dokazuje da je kandidat 5 godina obavljao rukovodeće poslove),

* uvjerenje da se ne vodi kazneni postupak, ne starije od 15 dana od dana objave

natječaja,

- izjavu ovjerenu kod javnog bilježnika danu pod punom kaznenom i materijalnom odgovornošću da kod kandidata ne postoje okolnosti iz čl. 239. st. 2. Zakona o trgovačkim društvima,

* program rada za mandatno razdoblje,
* potvrdu o poznavanju rada na PC-u ili sastavljenu i vlastoručno potpisanu izjavu o

poznavanju rada na PC-u.

1. Nepravodobne i nepotpune ponude neće se razmatrati.
2. Ponude se podnose Nadzornom odboru GKP ČAKOM d.o.o., Mihovljan, Mihovljanska 10, s naznakom *„javni natječaj za izbor i imenovanje Uprave - Direktora – ne otvarati“* u roku od 8 dana od dana objave natječaja.

Nadzorni odbor GKP ČAKOM d.o.o. će ispitati ponude i obaviti intervju sa kandidatima, te dati Skupštini društva prijedlog kandidata za Direktora – Upravu društva.

1. Odluku o imenovanju Uprave - Direktora društva donosi Skupština društva, na prijedlog Nadzornog odbora.
2. O rezultatu natječaja kandidati će biti obaviješteni u roku 8 dana od dana donošenja odluke o izboru i imenovanju.
3. Skupština zadržava pravo ne odabrati ni jednog kandidata i poništiti ovaj natječaj u bilo kojem trenutku i bez postojanja opravdanog razloga.

U slučaju poništenja ovog natječaja društvo nikome ne odgovara za bilo kakvu štetu.

GKP ČAKOM d.o.o.